'U ime obitelji' bez pitanja uzeli fotografiju iranske umjetnice?

Fotografija Iranke Bashareh Bisheh prikazuje djevojčicu kako spava unutar kredom nacrtanog lika majke na cesti, a isti motiv je i na plakatu inicijative 'U ime obitelji'

<p>Dirljivi rad iranske umjetničke fotografkinje <b>Bashareh Bisheh</b>, koji prikazuje njenu malu rođakinju kako spava skvrčena na cesti, i to unutar kredom nacrtanog lika majke, nenadano je <b>postao popularan u Hrvatskoj.</b></p><p>Za svoju ga je kampanju promicanja izlaska na referendum upotrijebila inicijativa <b>"U ime obitelji"</b>, no, čini se, na ne baš legalan način. Fotografija je na <b><a href="https://www.flickr.com/photos/khatt-khatti/7577505576/" rel="" title="">Flickr profilu</a></b> umjetnice zaštićena autorskim pravima, što znači da nije za slobodno uzimanje pa su zbog toga <b>hrvatski građani komentarima upozorili Bisheh</b> na ovaj slučaj kršenja njenih prava.<br/></p><p><b>Plakat inicijative</b>, s pozivom da se <b>1. prosinca</b> zaokruži ZA, prikazuje istu djevojčicu, uz prateći tekst "Ova djevojčica nikada nije vidjela svoju majku, pa ju je nacrtala kredom i zaspala na njoj. Svako dijete treba mamu i tatu! Ti odlučuješ!".<br/></p>